《春暮到小园》
宋代·刘敞

春馀百芳歇，乔木有轻阴。客子成春服，商弦应鸣琴。

独行迕世俗，长往期山林。庭竹风正驶，池波雨已深。

临流窥跃鱼，倚杖聆迁禽。顺时寄俯仰，适兴契飞沈。

试谢及门客，未惭招隐吟。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。